Valaamo salos

Valaamo salos (, ) – salynas Rusijoje, Karelijos Respublikoje, Ladogos ežero šiaurės vakaruose, 22 km nuo žemyno krantų. Susideda iš daugiau nei 50 salelių, kurių bendras plotas 36 km². Didžiausia sala – Valaamas (28 km²). Aukštis iki 70 m. Salos uolingos, sudarytos iš granito ir diabazių, kranto linija labai vingiuota (šcherai). Auga spygliuočių miškai.

Valaamo saloje yra Valaamo gyvenvietė. Ten taip pat veikia Valaamo vienuolynas (įkurtas XIV a.). Su smulkesnėmis salelėmis Valaamo salą jungia tiltai. Turizmas.

Valaamo salos nuo seno garsėjo savo ramybe, gražia gamta, čia poilsiaudavo Rusijos valdovai, rašytojai, menininkai, mokslininkai.

Šaltiniai 

Rusijos salos
Karelijos Respublika